Incumbensas

Faschai gruppas da 4 e giugai il text!

Lara:		Quai na datti betg, tut questas stgaglias. He, avais vus fatg 	quai?
Björn:	Franc betg.
Lisa:		Tgi lura?
Björn:	Ils auters!
Lara:		Tgi?
Björn:	Sco ditg, ils auters.
Lara:		Tgenins auters?
Björn:	Quels èn simplamain auter...
Lisa:		... quai na pos ti betg midar.
Tim:  	Cler; igl èn gea adina ils medems.
Lara:		Nua èn els insumma?
Björn: 	Quai è bain tuttina!
Lisa: 	Co savais vus lura che quai èn stads ils auters?
Björn: 	Quai sa bain mintgin!
Lara:		Daco?
Tim: 		Nus n’avain vis nagut.
Lara: 		Ma daco ...
Tim: 		Daco, daco ... Perquai che quai n’ans interessa betg.
Lara: 		Co mai po capitar uschia insatge?
Björn: 	... ma sche dumonda ils auters.
Lara:		Cura èsi capità? ... Quai sto gea ...
Tim: 		... Ils auters han per franc vis.
Björn: 	Quels èn adina d’enturn. N’han gea nagut auter da 	far.
Lara:		Ma ... ils auters, has ti ditg, co ...
Tim: 		... betg quels auters, per l’amur da Dieu, ils auters auters!

Ils mattatschs han stuschà la culpa sin ils auters. Has ti era gia stuschà la culpa sin insatgi auter e pervia da tge?

__________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

Las mattatschas n’han betg chattà ora tgi che ha rut la fanestra. Essas vus megliers detectivs? Empruvai da schliar la dumonda en gruppas!

Il cumissari  

In um è vegnì sajettà giu en ses biro. El era cupitgà sin la maisa da scriver e tegneva in revolver enta maun. Cura che la polizia è arrivada han els mess en funcziun in bindel ed udì ils suandants pleds:
Jeu na poss betg pli viver. La vita na fa nagin senn pli…
Suenter han ins udì in sajet. La polizia ha savì immediat che l’um è vegnì mazzà.

Co san els savair quai uschè svelt?

____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

Giugai il gieu «L’assassin ed il detectiv» en classa

Decurs dal gieu:

•	L’entira classa fa in rudè.

•	Tut ils uffants retschaivan ina carta.

•	L’uffant che ha in A sin la carta è l’assassin.

•	L’uffant che ha in D sin la carta è il detectiv.

•	Il detectiv va enamez il rudè e l’assasin resta en il rudè cun ils ulteriurs uffants.

•	L’assassin emprova ussa da «mazzar» uschè blers sco pussibel cun far in segn cun ils egls (guardar sin in uffant e serrar svelt ils egls, dentant fitg exagerà). Far attenziun che il detectiv na vesia betg quai!

•	L’uffant che è vegnì «mazzà» sesa giu suenter intginas secundas, senza guardar sin l’assassin.

•	Quels uffants dal rudè che han chattà ora tgi  che l’assassin è, na duain betg pli guardar sin quel! Tar quest gieu èsi fitg impurtant  da guardar adina sin insatgi auter, e  betg mo sin l’assassin.

•	Cura ch’il detectiv ha chattà l’assassin, midan las rollas. Las cartas vegnan maschadadas e repartidas da nov.

			Per perscrutaders:
		
Has ti era gia dumandà tge ch’in vaider da segirezza po supportar e pertgè ins dovra uschè in vaider?

			http://www.youtube.com/watch?v=JwdQcPA3Q6s (27.4.2011)
			http://de.wikipedia.org/wiki/Panzerglas (27.4.2011)